36. p. n. e.

Godina 36. p. n. e. bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Publikole i Nerve ili, rjeđe, godina 718. Ab urbe condita). Oznaka 36. p. n. e. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

 Događaji 
 Rimskom Republikom formalno upravljaju konzuli Lucije Gelije Publikola i Marko Kokcej Nerva.
 Rimski vojskovođa Publije Kanidije Kras poduzima pohod na Armeniju i Iberiju (današnja Gruzija); iberijski kralj Parnavaz II je prisiljen s Rimljanima ući u savez protiv Zobera, kralja Albanije.  
 jun — Antonijev Partski rat: Trijumvir Marko Antonije započinje veliki pohod na Parte te sa 10 legija i 10.000 konjanika prodire do grada Karana u Anadoliji.
 jul — Sicilijanski ustanak: Oktavijanova flota od 102 ratna broda isplovljava iz Puteolija i pokušava napasti Siciliju ali se zbog oluje mora vratiti u Vibo.
 august — Sicilijanski ustanak: Oktavijanov admiral Mark Vipsanije Agripa zauzima Lipare te počinje napadati sicilijansku obalu od Mile do Tindarisa. Oktavijan iskrcava svoje legije preko Leukopetre do Tauromenija (današnja Taormina).
 Antonijev Partski rat: Antonije prodire na teritoriju Medije Atropatene i započinje opsadu grada Fraaspa (kraj grada Maragheh u današnjem Iranu). Oko grada uspostavlja cirkumvalacionu liniju i izrađuje opsadne sprave.
 3.9. — Bitka kod Nauloha - pomorski okršaj u blizini Nauloha u kome Agripa nanosi odlučujući poraz Pompejevom sinu Sekstu tjerajući ga da se sa 17 brodova prvo skloni u Mesanu a potom pobjegne u Malu Aziju. Tom je bitkom praktični završen sicilijanski ustanak.
 Nastojeći iskoristiti novonastalu situaciju, trijumvir Marko Lepid se izu Afrike sa 12 legija iskrcava na Siciliju i započinje opsadu grada Lilibej. Njegova vojska, međutim, diže pobunu i prelazi Oktavijanu. Lepid je zarobljen, a potom sproveden u Rim gdje će sljedećih nekoliko decenija provesti u kućnom pritvoru.
 Zahvaljujući svojim uspjesima, Agripa postaje prvi rimski flotovođa koji je ovjenčan s Mornaričkom krunom (corona navalis), izrađenom od zlata i ukrašenom pramcima brodova.   
 U Judeji Aristobul III, posljednji izdanak Hasmonejaca postaje vrhovni svećenik, zamijenivši Ananela koji je na tom mjestu bio godinu dana.
 oktobar - Antonijev Partski rat: Antonije napušta opsadu grada Fraaspa . Započinje povlačenje tokom koga će veliki broj njegovih vojnika umrijeti od gladi i bolesti. Na kraju dolazi u Egipat gdje se ženi za kraljicu Kleopatru VII iako je još uvijek oženjen za Oktaviju.
 oktobar – decembar — Bitka kod Zhizhija u kojoj vojska kineske dinastije Han pod generalom Chen Tangom nanosi poraz Zhizhi Chanyuu, vođi naroda Xiongnu. Zahvaljujući toj pobjedi će dinastija Han i Xiongnu uživati mir sve do godine 10. kada je rat isprovocirao uzurpator Wang Mang.
 36. p. n. e. u temama 

 Rođeni 
Ptolemej Filadelf, egipatski princ, sin Kleopatre VII i Marka Antonija (u. 29. p. n. e.)
Vipsanija Agripina, kćer Marka Vipsanija Agripe i Pomponije Cecilije Atike (u. 20. n. e.)
 Umrli 
Zhizhi Chanyu, vođa naroda Xiongnu

 Reference 

 Vanjski linkovi